Станіслаў Ежы Лец

Станіслаў Ежы Лец (; , Лемберг, Аўстра-Венгрыя — , Варшава, Польшча) — выдатны польскі паэт, філосаф, пісьменнік-сатырык і афарыст XX стагоддзя.

 Біяграфічныя звесткі 
Нарадзіўся 6 сакавіка 1909 года ў Лембергу (Аўстра-Венгрыя). У 1933 годзе скончыў Львоўскі ўніверсітэт. У 1941—43 гадах быў вязнем нацысцкага канцлагера. У 1946—50 гадах — аташэ Польскай місіі ў Вене.

Памёр 7 мая 1966 года ў Варшаве. Пахаваны ў Варшаве на Павонзкаўскіх могілках.

 Творчасць 
Першая кніга вершаў — «Колеры» (1933). Аўтар зборнікаў рэфлексійна-лірычных вершаў «Палявы блакнот» (1946), «Іерусалімскі рукапіс» (1956), «Да Авеля і Каіна» (1961), «Паэмы, падрыхтаваныя да скоку» (1964), а таксама сатырычных твораў і фрашак (зборнікі «Заасад», 1935; «Прагулка цыніка», 1946; «Здзекуюся і пытаюся пра дарогу», 1959, і інш.). Майстар кароткага філасофскага парадоксу. У цыклах афарызмаў «Непрычасаныя думкі» (1957), «Новыя непрычасаныя думкі» (1964) пры дапамозе жарту, іроніі, сарказму, алюзіі, гульні слоў выказваў пратэст супраць дагматызму і любых форм гвалту над асобай.

 Творы 
 Колеры (Barwy) (1933)
 Пахне зямлёй (Ziemia pachnie) (1939)
 Палявы блакнот (Notatnik polowy) (1946)
 Жыцце гэта — фрашка (Życie jest fraszką) (1948)
 Новыя вершы (Nowe wiersze) (1950)
 Іерусалімскі рукапіс (Rękopis jerozolimski) (1956)
 Непрычасаныя думкі (Myśli nieuczesane) (1957)
 Кплю і пытаю пра дарогу? (Kpię i pytam о drogę?) (1959)
 Да Авеля і Каіна (Do Abla i Kaina) (1961)
 Аб'ява аб вышуку (List gończy) (1963)
 Паэмы, гатовыя да скачка (Poema gotowe do skoku) (1964)

 Бібліяграфія 
 Utwory wybrane. T 1-2. Warszawa, 1977.

 Беларускія пераклады 
 3 «Непрычасаных думак» / пер. У. Арлоў. // Далягляды. Мн., 1990.
 Цынік на прагулцы: выбраныя вершы і фрашкі / Станіслаў Ежы Лец. — Vilnius [Вільнюс] : Логвінаў, 2021. — 349 с.

 Спасылкі 

 dziejaslou.by 
 knihi.com
 Фрашказбор
 ЛітРАЖ

Катэгорыя:Польскамоўныя паэты
Катэгорыя:Пісьменнікі Польшчы
Катэгорыя:Паэты Польшчы
Катэгорыя:Пахаваныя ў Варшаве